text: [{"text_idx": "#000003", "text": "Loltoonni Isra\u2019eel lammiilee Falasxiin 7 ajjeessuun 100 ol ammoo madeessan"}, {"text_idx": "#000004", "text": "Loltoonni Isra\u2019eel daangaa Gaazaa irratti lammiilee Falasxiin hiriira mormii bahan irratti dhukaasuun, yoo diqqaate namoota 7 ajjeessuun 100 ol ammoo kan madeessan tahuu ministeerri fayyaa Falasxiin beeksise. Falasxiinonni waggaa 42ffaa mormii \u201cGuyyaa Lafaa\u201d ilaalchisee hiriira gaggeessaa jiru."}, {"text_idx": "#000005", "text": "March 30 bara1976 Isra\u2019eel lammiilee Falasxiin jaha dachii keenya irraa hin kaanu jechuun morman, lafa isaanii irratti ajjeefte. Falasxiinonni eegasii March 30 \u201cguyyaa lafaa\u201d jechuun waggaa waggaan mormii isaanii dhageessisuun yaadatu."}, {"text_idx": "#000006", "text": "Mootummaan Isra\u2019eel Ganama har\u2019aa mormiin osoo hin jalqabiniin dura, biiflee 100 ol hayyama ajjeessuu keenneefii daangaa Gaazaa irra kan qubsiise tahuu miidiyaaleen Isra\u2019eel gabaasan."}]